พอดีเป็นหนองในเต้านมไม่มีหัวหนองค่ะ แล้วให้กินยา กับประคบร้อน อยากทราบว่าจำเป็นต้องประคบร้อนไหมค่ะ เพราะไม่ได้ปวดอะไร หรือว่าควรประคบ ปกติประคบวันละ 1 ครั้ง แต่มีอยู่วันหนึ่งประคบไป 2 ครั้ง ตื่นเช้ามาเจ็บเลย ส่วนวันที่ไม่ประคบก็ไม่ได้เจ็บอะไร มีจี๊ดๆเล็กๆมาบ้าง
สวัสดีค่ะ จากคำถามเดิมและคำถามเพิ่มเติมเรื่องการประคบร้อนนั้น การประคบร้อนควรทำให้ขณะที่แผลไม่ได้อักเสบหรือติดเชื้ออย่างรุนแรงอยู่ คือควรให้แผลลดบวม ลดแดงลงมาก่อนค่ะในขณะนี้ที่เป็นฝีหนองที่เต้านมอยู่ แนะนำรับประทานยาฆ่าเชื้อตามที่แพทย์สั่ง ถ้าอยากประคบควรประคบเย็นซัก 1-3 วันแรกที่มีอาการ ถ้าอาการทุเลาแล้ว อยากจะประคบร้อนก็สามารถทำได้ให้รู้สึกอุ่นสบายแผลขึ้น แต่ไม่มีความจำเป็นค่ะ และยิ่งถ้าไม่ได้ปวดอะไร ก็ไม่ควรต้องประคบเลยค่ะ